Istanbul universiteti Stomatologiya fakulteti

Istanbul universiteti Stomatologiya fakulteti Istanbul universiteti tarkibida 1908-yilda tashkil etilgan.

 Tarixi 
XIX asrdan boshlab Usmonli imperiyasida hujjatsiz stomatologlik taʼqiqlangan. 1908-yil 18-noyabrda tibbiyot fakulteti ochilgandan keyin 1908-yil 22-noyabrda stomatologiya fakultetini ochishga qaror qilindi. Birinchi dekan Jemil Topuzlu rahbarligida shtab tuzildi va Darülfünun Usmonli tibbiyot fakulteti stomatologiya maktabi tashkil etildi. 1964-yilda u tibbiyot fakultetidan ajralib chiqib, Istanbul universiteti stomatologiya fakulteti deb oʻzgartirildi. Soʻngra har yil 22-noyabr ichida boʻlgan haftani „Ogʻiz boʻshligʻi va tish sogʻligʻi“ haftaligi sifatida nishonlashga qaror qilindi.

1969-yil 11-iyulda Stomatologiya fakulteti Chapa kampusidagi oʻz binosiga koʻchib oʻtdi. Fakultet bir-biriga bogʻlangan 5 ta alohida blokdan iborat edi. Chapadagi fakultet binosi zilzila xavfi katta bo‘lgani uchun boʻshatilgan.

 Klinik fanlar kafedrasi 
Istanbul universiteti stomatologiya fakulteti 9 ta yoʻnalishda klinik sogʻliqni saqlash xizmatlarini taqdim etadi.

 Diagnostika va radiologiya kafedrasi
 Implantologiya kafedrasi
 Ogʻiz boʻshligʻi, tish, yuz-jagʻ kasalliklari va jarrohligi kafedrasi
 Protez tish davolash kafedrasi
 Pedodontiya kafedrasi
 Periodontologiya kafedrasi
 Tish kasalliklari va davolash kafedrasi
 Endodontiya kafedrasi
 Ortodontiya kafedrasi

 Havolalar 

 Istanbul universiteti stomatologiya fakulteti rasmiy veb-sayti 13 Nisan 2010 tarihinde
Turkum:Oliy oʻquv yurtlari
Turkum:Turkiyadagi universitetlar